હાર્દિક ઉપવાસ પર છે ત્યારે કોંગ્રેસના નેતાઓ સમર્થન આપવા જશે તે અપેક્ષિત હતંુ. વિપક્ષના નેતા પરેશ ધાનાણી, શક્તિસિંહ ગોહિલ, પ્રદેશ પ્રમુખ અમિત ચાવડા હાર્દિકને મળ્યા હતા અને તેને માગને સમર્થન આપ્યંુ હતું, પણ ભાજપ નેતાગીરી માટે પહેલો આંચકો એ હતો કે કેન્દ્રીય મંત્રી રામદાસ આઠવલેએ હાર્દિકની પાટીદારોની અનામતની માગણીને સમર્થન આપીને અને સરકાર સાથે મંત્રણા માટે મધ્યસ્થી થવા પણ તૈયારી બતાવી હતી. આ ઉપરાંત બિહારના પૂર્વ મુખ્યમંત્રી અને એક સમયના એનડીએના સાથીદાર જીતનરામ માંજીએ પણ હાર્દિકની માગણીને વાજબી ઠેરવી છે. આ ઉપરાંત મોદી અને ભાજપની નેતાગીરીથી નારાજ રાષ્ટ્રીય નેતાઓ સાંસદ શત્રુઘ્ન શર્મા અને યશવંતસિંહા પણ હાર્દિકના ટેકામાં આવી રહ્યા છે. આમ હાર્દિકના આમરણાંત ઉપવાસ એક રીતે મોદી સરકાર અને ભાજપ નેતાગીરીના વિરોધીઓના મંચમાં જાણે ફેરવાઈ રહ્યો છે. ગુજરાતના કેબિનેટ મંત્રી કુંવરજી બાવળિયાએ પણ હાર્દિકની માગને વાજબી ગણાવતા ગુજરાત ભાજપની નેતાગીરી પણ ચોંકી ઊઠી છે.